KLINIQ ผนึก “เมดีซ กรุ๊ป” เปิดศูนย์เก็บสเต็มเซลล์ รับเทรนด์ดูแลสุขภาพชะลอวัย
KLINIQ จับมือ "เมดีซ กรุ๊ป" เปิดตัวศูนย์เก็บเซลล์ไขมันเพื่อฝากเก็บสเต็มเซลล์ รับเทรนด์ดูแลสุขภาพชะลอวัย ต่อยอดธุรกิจ ด้านความงามและฟื้นฟูสุขภาพแบบองค์รวม
KLINIQ ผนึก "เมดีซ กรุ๊ป" เปิดตัวศูนย์เก็บเซลล์ไขมันเพื่อฝากเก็บสเต็มเซลล์ รับเทรนด์ดูแลสุขภาพชะลอวัย
10 พ.ค. 2566

นายแพทย์อภิรุจ ทองวัฒน์ ประธานเจ้าหน้าที่บริหาร บริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ เปิดเผยถึงความร่วมมือครั้งสำคัญกับ บมจ.เมดีซ กรุ๊ป เปิดตัวศูนย์เก็บเซลล์ไขมันเพื่อฝากเก็บสเต็มเซลล์ (THE KLINIQUE-Stem Cell Harvesting Center) ที่มีมาตรฐานสากล ปลอดภัย จากนวัตกรรมซึ่งเป็นเทรนด์ของเทคโนโลยีระดับโลก เพื่อให้ได้การฝากเก็บสเต็มเซลล์ชนิดเนื้อเยื่อมีเซนไคม์ (Mesenchymal Stem cell) ส่วนบุคคล สำหรับผู้ที่พลาดโอกาสการเก็บสเต็มเซลล์ในวันแรกเกิด โดยปัจจุบันมูลค่าของตลาดดังกล่าวในระดับโลกกำลังเติบโตและมีมูลค่ามหาศาลจากเทรนด์ดูแลสุขภาพชะลอวัย โดยผู้ที่ต้องการฝากเก็บสเต็มเซลล์ของตัวเองสามารถฝากได้ ตั้งแต่อายุ 10 ปีเป็นต้นไป
“การเปิดศูนย์ THE KLINIQUE  Stem Cell Harvesting Center จะเข้าถึงกลุ่มลูกค้าที่มีไลฟ์สไตล์ที่แตกต่างจากลูกค้ากลุ่มอื่นๆ มองเห็นความสำคัญของการใช้จ่ายไปกับการสร้างสุขภาพที่ดีให้กับตนเอง รวมทั้งยังมองหาทางเลือกที่ใช้นวัตกรรมใหม่ในการสร้างชีวิตที่ยืนยาว กับกลุ่มที่ต้องการดูอ่อนวัยและมีรูปลักษณ์ที่ดูดีอยู่เสมอ และความร่วมมมือดังกล่าว เป็นการต่อยอดธุรกิจ ด้านความงามและฟื้นฟูสุขภาพแบบองค์รวม (Wellness &amp; Regenerative Medicine)  ให้มีศักยภาพและครบวงจรมากขึ้น” นายแพทย์อภิรุจกล่าว
ด้านนายแพทย์วีรพล เขมะรังสรรค์ ประธานกรรมการบริหาร เมดีซ กรุ๊ป เปิดเผยว่า  ปัจจุบันผู้คนโลกกำลังประสบปัญหาด้านสุขภาวะ อันเกิดขึ้นจากการเปลี่ยนแปลงของสภาพแวดล้อมมลพิษ จำนวนประชากรสูงอายุที่เพิ่มสูงขึ้นอย่างต่อเนื่อง ไปจนถึงสถานการณ์ระบาดของโรคโควิด-19
ทั้งนี้ เมดีซ กรุ๊ป ตระหนักถึงความสำคัญของการเปลี่ยนแปลงดังกล่าวในทั่วโลก และได้ดำเนินธุรกิจของเราอย่างต่อเนื่องมาถึง 13 ปี เพื่อขับเคลื่อนความยั่งยืนด้านสุขภาพให้กับคนทั่วโลกและใช้ชีวิตได้ดีกว่าเดิม ผ่านนวัตกรรม BIO longevity ครบวงจร ปัจจุบันมียอดรวมการเก็บสเต็มเซลล์มากสุดเป็นอันดับ 1 ในอาเซียน
อีกทั้งยังได้รับความไว้วางใจจากลูกค้าทั่วโลก เพราะทุกกระบวนการ ตั้งแต่การฝากเก็บ จนถึงการเพาะเลี้ยงเซลล์ ถูกคิดขึ้นจากงานวิจัยที่ได้รับการรับรองจากสถาบันต่างๆ ในระดับโลก ได้รับรางวัลการันตีคุณภาพระดับสากลมากมาย อาทิ รางวัลยอดเยี่ยมต่อเนื่องถึง 4 ปีซ้อนจาก Frost &amp; Sullivan ในฐานะธนาคารสเต็มเซลล์ที่ดีที่สุดของประเทศไทย (Thailands Stem Cell Banking Company of the Year) รางวัล World Branding Awards โดย World Branding Forum รางวัลระดับอนุภูมิภาค South East Asia Stem Cell Banking Technology Innovation Leadership Award และ 2021 / 2023 Southeast Asia Stem Cell Banking Company of the Year Award I Frost &amp; Sullivan Award ความสำเร็จจากระดับประเทศสู่ที่หนึ่งในระดับภูมิภาค
สำหรับเทคโนโลยีการฝากเก็บสเต็มเซลล์จากเนื้อเยื่อไขมัน “สเต็มเซลล์ชนิดเนื้อเยื่อมีเซนไคม์ (Mesenchymal Stem Cell: MSCs) ช่วยให้ เก็บ MSCs” ของตัวเอง ไว้เพื่อตัวเองในอนาคตเป็นหนทางที่ปลอดภัยและไม่ขัดต่อจริยธรรมใดในการดูแลสุขโดยมีกรมธรรม์การจัดเก็บ 60 ปี ซึ่งเป็นการดูแลที่ยาวนานที่สุดในอุตสาหกรรมธุรกิจธนาคารรับฝากเก็บสเต็มเซลล์ นอกจากนั้น  ยังพัฒนานวัตกรรมการสร้างอวัยวะเทียมจากเซลล์ต้นกำเนิด โดยอวัยวะที่ประสบความสำเร็จแล้วคือ “กระจกตา”ปัจจุบัน มีสาขาอยู่ในประเทศต่างๆ ทั่วภูมิภาค อาทิ เวียดนาม เมียนมา สิงคโปร์ กัมพูชา อินโดนีเซีย รวมถึงไต้หวัน โดยมีสำนักงานใหญ่ตั้งอยู่ในประเทศไทย